Steve Allen
Stephen Valentine Patrick William "Steve" Allen (New York,  – Los Angeles, ) a oa un den a skinwel, a skingomz, ur sonaozour, ur pianoour, un aktour, un dramaour hag ur skrivagner stadunanat.

Brudet-bras e oa e Stadoù-Unanet Amerika dre an abadenn skinwel The Tonight Show, a grouas e 1954 war NBC hag a zalc'has betek 1957 kent krouiñ The Steven Allen Show a badas betek 1964.

Strujus eo bet Steve Allen war meur a zachenn, p'en deus kemeret perzh e 20 abadenn skinwel, 10 film hag enrollet 58 pladenn. Evel skrivagner en deus sinet 44 levr.

Dre ma oa unan eus dalc'hidi an amgredoni skiantel — disfiz en devoa diouzh ar c'hredennoù na oant ket skoret gant fedoù skiantel — e sinas un niver bras e Skeptic, a zo kelaouenn ar Skeptics Society e Santa Barbara

D'an 30 a viz Here 200 e c'hoarvezas e dremenvan, dre wander e galon goude ur gwallzarvoud-hent.

Skiant-faltazi
Nebeut-tre e skrivas Steve Allen war dachenn ar skiant-faltazi : daou istor berr hag un arnodskrid.
1955
 The Public Hating : kentañ gwech ma voe embannet e voe er gelaouenn The Blue Book Magazine e miz Genver 1955 ; 14 gwech e voe adembannet e meur a dorkad betek ar bloavezhioù 1990 ; un droidigezh c'hallek a voe embannet e 1975 gant Le Livre de Poche.
 The Late Mr. Adams : bet embannet er gelaouenn Gamma niv. 5 e miz Gwengolo 1965, pp. 115-117.
1956
The Secret : bet embannet er gelaouenn Collier's e miz Gwengolo 1956 ; adembannet e voe e kelaouennoù all e 1991 hag e 2002.
Predictions: 2001 A.D. (arnodskrid) : bet embannet er gelaouenn Amazing Stories e miz Ebrel 1956 da-geñver he 30 deiz-ha-bloaz, p. 247.

Liammoù diavaez

Notennoù

Ganedigezhioù 1921
Marvioù 2000
Skrivagnerien SUA
Skrivagnerien skiant-faltazi